 Proza - : - Pacala (4) de Nick Sava : - Pacala (4) de Nick Sava"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Suplimentul... (Proza) > inceputul... (Proza) > Povestea... (Proza) > ’Telectual... (Eseu) > Aparitia... (Proza) > La mijloc de... (Eseu) > A te realiza... (Proza) > Pacala... (Proza) > Discutie... (Proza) > Unirea la... (Eseu) > Pacala... (Proza) > Pacala... (Proza) > Pacala... (Proza) > Pacala (9)... (Proza) > Pacala (8)... (Proza) > Pacala (7)... (Proza) > Pacala (6)... (Proza) > Pacala (5)... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 95986 index.html' > Vizionari: 2089 > Pacala (4) proza [ ] in care Pacala nu apare - - - - - - - - - - - - - - - - - - - - - - - - - de Nick Sava [sanis ] 2004-11-27 | | Cap. 4 in care Pacala nu apare Sa-i lasam deci pe cei trei frati luand calea codrului si sa vedem prin ce a mai trecut bietul popa. iesisera zorii cei trandafirii, iar satul incepuse sa se trezeasca la muncile verii. Din cosurile caselor, fuioare de fum se inaltau spre cerul senin, semn ca in sobe se aprinsesera focurile. Nu atat pentru a pregati hrana de dimineata a satenilor, ei erau invatati sa imbuce in fuga un darab de mamaliga rece, ramasa de cu seara, cu ceva branza sau samachisa, poate ceva magiun. Care era pornit la munca mai grea indopa poate o halca de slana cu o ceapa zdrobita in pumn, desi aceasta era hrana obisnuita la pranz, pe camp. Numai animalele dadeau semn ca venise vremea lor: porcii guitau de mama focului pe langa troace, in asteptarea laturilor proaspat incalzite pe vatra; gainile cotcodaceau vestind noile oua, dar mai ales cerandu-se grabnic afara din cotete; vacile mugeau, protestand impotriva ugerelor dolofane; numai cai asteptau, tacutii si mandri, momentul cand stapanii, terminand cu slugareala animalelor mai putin nobile, se puteau dedica adaparii lor. intre timp mai ciupeau cate o mana de fan din iesle... Deci, o dimineata ca oricare alta, intr-un sat romanesc obisnuit. Numai Vasile, vecinul celor trei frati, avusese o dimineata mai putin asteptata. iesise mai in zori, sa se pregateasca de dus la moara. Las’ ca mai spre dimineata nici somnul n-a fost somn: i se paruse ca vecinii prea se vanzolesc. si cand iesise in prispa si isi privise, ca tot gospodarul, ograda, ce-mi vazuse? iata pe popa in pom, la mere! Nici vorba, ii mersese popii vorba de mate fripte, lacom si invidios, om cu inima vanata... dar chiar sa fure de prin vecini?! Cine mai pomenise asa ceva? Popa?! Asa ca il luase mai cu binisorul, desi ii cam fierbea fierea in gat: -Pai bine, parinte, tie nu ti-este rusine? Sa furi, noaptea, de prin ograzile oamenilor? Daca ti-era pofta de oarece mere, ce nu mi-ai spus? il trimiteam pe ala micul cu o caciula de mere... Popa, malc. -Te faci ca nu auzi? Daca te vedeau copchiii? Cum sa-i tinem in frau pe zvapaiati daca matale, ditai popa cu barba sura, furi mere pe-ntuneric? Popa face pe mortul... -Bre popo, da-te jos din mar, ca ma supar! Ce, vorbesc la luna? - si cata nedumerit in sus spre cer, de pe care Luna disparuse de ceva vreme. Vazand ca popa nu se clinteste, aduna o scurtatura de pe jos. -Da-te jos, parinte, ca-mi faci pacate! Sa-ti fie rusine ca-mi strici mandra zi de dimineata. Da-te jos, ca dau dupa tine ca dupa ciorile cele rele! Ce mai vorba multa? Vazand Vasile al nostru ca popa nu se da jos din pom, infulecand probabil fara de rusine din merele pe care el planuise sa le ia la targ, zvar! cu scurtatura in pom. Nu cu rautate, asa numai, sa-l sperie putin. si cand colo, popa - trosc, trosc, buf! -se pravali din craca in craca si ramase lat in iarba... -Ptiu, drace! se cruci bietul Vasile, dupa ce se incredinta ca popa era mort. Aolica, ce facui?! Omorai pe popa! ies acum vecinii in drum si ma gasesc cu el in brate... imi raman copilasii orfani, ca ma pune stapanirea-n furci!... il aburca repede pe popa in spate si fuga cu el la vecinul Miron, pescarul. Acesta abia se intorsese de la pescuitul de noapte, pe Olt la vale, cu vreo cateva cosarci pline cu peste aruncate in car. il puse Vasile pe popa rezemat de-o loitre, cu mainile afundate in cosurile cu peste. Dupa care o rupse la fuga spre casa, inhama caii la caruta, arunca in caruta vreo trei saci cu porumb si, cat ai spune "peste!", se indeparta deja de sat in hurducaiala carutei. Las’ c-avea sa afle el ce si cum cand s-o intoarce de la moara. Pacat de Miron, ca aducea saracu’ peste proaspat, dar parca mai mare pacat de Vasile... iese Miron din casa cu o donita in mana, pregatit sa duca ceva din peste la saratura. Cand colo, ce vede el in lumina tulbure a zorilor? Spurcatul de popa furand din peste! -Stai, talharule! racni pescarul. si fara alta vorba multa, zbang! cu donita in capul popii. Acum, trebuie sa-l intelegem si pe Miron. Stand el mai tot timpul cand pe balta, cand pe rau, ba in barca ba la copca, devenise si el tacut ca vietuitoarele pe care le invata cu aerul inmiresmat al luncii... Trebuie sa recunoastem, cine a pomenit pescar vorbaret? Poate doar cand se lauda cu pestii dolofani pe care i-ar fi prins el... ehei!! Dar cum Miron nu era in una din acele rare clipe de lauda desarta, ci nervos nevoie mare ca cineva, chiar si popa satului, indrazneste sa se infrupte din truda lui fara sa ceara voie, se gandi sa-l intrebe pe parinte ce cata la pesti abia cand il vazu pe acesta cazut lat in ograda. Ce era tacut Miron pana in acel moment, dar acum isi inghiti limba de tot! Omorase pe bietul popa, pentru un peste, doi. No, asta nu-i buna! Asa fapta il poate duce tocmai in balti, la taiat stuful, si stiut este ca acele fiinte pacatoase ajunse pe acolo se hranesc numai si numai cu peste. Cat o fi Miron de pescar laudaros, niciodata nu se laudase ca va manca, tot restul vietii lui, numai peste! Gasi el la iuteala o solutie! isi zise pe tacute, precum ii era obiceiul: "Decat sa mananc eu din pesti, mai bine mananca pestii din... popa!" si fuga cu popa in car, rasturna cosurile cu peste peste el de il acoperi cat mai bine, si "diii, Plavane!", hai spre balta. Norocul lui ca nu incepusera inca satenii sa iasa in ulita, caci ar fi gasit cu greu un raspuns la anumite intrebari. Bunaoara, ce cauta el cu carul plin de peste spre balta, si nu spre casa... si, de ce mana boulenii ca turbatul... Dar, cum ziceam, fara alta peripetie, bietul popa sfarsi drept in balta, iar Miron o lua, de data asta agale, spre casa. Daca cineva se mira cumva ca il vede venind a doua oara cu pestele spre casa, nu avem de unde sti... iar trupul popii fu luat de curent si dus spre un card de rate salbatice, care se balaceau fara grija, indestulate de pescuitul bogat de peste noapte. Acum, ratele ar fi trebuit sa fie mai cu grija: niste vanatori poposisera de ceva vreme in tufaris, pe mal, si le cam pusesera gand rau! Tocmai isi indreptara ei flintele spre rate cand, ce sa vezi? - ceva, ca un trunchi de copac, aparu printre zburatoare. -Ce-o fi dracia aia? intreba pe soptite unul dintre ei. -Se pare ca este un bezmetic care se scalda de dimineata... -imbracat? nu-i veni sa creada altuia. -Ma, sa stiti ca vrea sa prinda ratele cu mana... -Mai degraba ni le sperie... ia sa le impuscam pana nu zboara! Zis si facut. Trosnesc flintele, se umple aerul curat al diminetii cu fum de pusca... Cad ratele fulgerate, dispare si popa baldabac! sub apa, lovit pesemne in cap de vreun plumb. -Ce-o mai fi si asta? Care ai tras, bre, in bietul om? il omorai... Da’ cine sa stie, caci ei toti trasera in rate, nu in oameni. si dupa ce isi adunara ratele, plecara in treaba lor, fara a sti vreodata cine fusese inotatorul matinal care o sfarsise printre rate... iar in sat, atat Vasile cat si vecinul Miron dormira rau zile si luni, asteptand sa apara ispravniceii sa-i intrebe ce stiu ei despre popa. Satenii se intrebau despre popa, unde plecase acesta asa, peste noapte, fara sa spuie nimanui nimic, fara sa lase preot in locul lui. Nici dascalul nu avea stiinta de nimic. Dar tot el, dascalul, trebui intr-un tarziu sa faca un drum pana la protopop, sa spuie ca parintele Nicoara o plecat in lume. Dupa o vreme aparu popa nou in sat, nici mai bun, nici mai rau decat cel disparut... Cat despre Pacala si fratii lui, mai vorbi satul o vreme, mirandu-se ce le venisera asa, de-odata, sa plece in lume, toti trei, abia intrati in mostenire... Cu vremea incepu sa vina veste din lume despre nazdravaniile fratelui mai mic, dar despre asta vom vorbi la timpul cuvenit. | index 'pageview'); 